Il-gazzetti nazzjonali Ingliżi kollha jagħtu prominenza għall-verdett tal-ġurija li sabet lill-entertainer Awstraljan Rolf Harris ħati ta’ 12-il kap ta’ akkuża li bagħbas erba’ bniet fis-snin 60, 70 u 80. Id- Daily Telegraph tgħid s-sentenza se tingħatalu nhar il-Ġimgħa u li Harris, li għandu 84 sena, jista’ jqatta’ l-kumplament ta’ ħajtu l-ħabs. Intqal fil-qorti li Harris uża l-pożizzjoni tiegħu biex abbuza l-vittmi, li waħda minnhom kellha biss seba’ snin. Sadanittant, għalliem tal-PE fi skola sekondarja fi Bridisi, l-Italja, intbagħat sitt snin u tmien xhur ħabs wara li nstab ħati li abbuża minn erba’ studenti bejn l-2010 u l-2011. Il-vittmi, tliet bniet u tifel, qalu li bagħbashom.